《春夜对月弹琴有怀》
宋代·刘学箕

一春春雨连春阴，今夕何夕月满林。
举头遥望星汉碧，皎皎明镜县东岑。
栏杆浩欤三顾影，有酒有酒谁与斟。
我思两弟怨以喑，邈不可见愁缔心。
含愁更奏绿绮琴，匣中埃蠹尘土侵。
解弦更张试促轸，怨人怀抱难成音。
两君青春竟瓶沉，天阔怅望商与参。
高高在上杳难诘，矫着涕泗尤思深。
欲结今生未了因，尚蕲来世盟可寻。
君游九泉闻不闻，安知阿兄心悲吟。

作者简介：刘学箕，生卒年均不详（约公元1192年前后，即宋光宗绍熙时期在世），字习之，崇安（今福建武夷山市）人，刘子恽之孙。生平未仕，但游历颇广，曾“游襄汉，经蜀都，寄湖浙，历览名山大川，取友于天下”（本集陈以庄跋）。